text: Jordi Pujol no és l'únic culpable – Cornudellaweb / PrioratDigital / Segle21.cat 1998-2017
  Jordi Pujol no és l'únic culpable
  El nostre estimat expresident va explicar fa uns dies que no està bé de la memòria, que va rebre una herència de milions d'euros i va oblidar declarar-la, que no va trobar el moment, que ho volia fer però havia quedat per pescar, o per visitar un poble, o tenia que anar a Mèxic a inaugurar un hotel amb el seu fill o tantes coses que té un que fer, però que com ara té més temps lliure es va dir, "collons, que tinc que declarar uns diners", despistat que és un.
  I el fill del Jordi Pujol anava o va al seu club de tenis o de golf amb el seu Ferrari Testarossa, o amb el seu Jaguar FFY, o amb el Lamborghini Diablo 132 SE o Porsche, i a tothom li semblava normal, que el fill del President/ExPresident de la Generalitat anés amb aquests cotxes, el més normal, que una família amb el sou del pare un de tots els fills tingui tot això. I sembla que ningú va sospitar, a ningú li va cridar l'atenció i menys als periodistes d'aquest país –bé, no tots, però si la majoria i més influents-, tot això no anava amb ells. Quan algú parlava malament del Molt Honorable tot era una campanya de Madrid, mai es van molestar en preguntar quin ritme de vida portava la família Pujol, no fos que molestessin, i el que és pitjor, probablement ho sabien i no van dir res.
  Imagineu que als Estats Units els fills del Obama anessin en cotxes de luxe, fessin operacions immobiliàries de milions d'euros o una exdona l'acuses de portar bitllets de 500 euros a paradisos fiscals, creieu que els periodistes estarien callats? Què mirarien cap un altre costat? Què farien veure que no passa res? Allí no, però aquí si. Per això sempre dic que la nostra democràcia és jove, encara li queda molt per aprendre i a nosaltres com a ciutadans també. Tenim el poder en els nostres vots, nosaltres em donat el govern als que hi han, i igual els hi podem treure, i allí està el poder, en el vot, no en l'abstenció. Com podem deixar de mirar/escoltar/comprar els mitjans de comunicació que no informin, així els farem desaparèixer perquè vinguin uns altres que ens aproximin el màxim possible a la veritat.
  Potser alguns ho poden defensar dient que això interferia a la Consulta, però que això ja fa més de 30 anys que va, no es d'ahir, ni de fa dos mesos, tot ve de fa molt de temps, molt abans de que es parlés de consulta.
  Per cert, també sembla que el cunyat d'Artur Mas també pot estar mullant, un altre cosa no tindran, però mira que són familiars els polítics: El cunyat de Mas multiplica per 35 la facturació amb la Generalitat des del 2011. L'empresa per la qual treballa com a cap de projectes passa d'obtenir contractes per valor total de 9,1 milions d'euros a més de 322 milions en només dos anys. La majoria dels contractes els obté de l'empresa pública que informatitza i centralitza tota la gestió de la Generalitat. A més, també va signar contractes amb la Presidència autonòmica i amb la Conselleria d'Interior.
  L'Ajuntament de Barcelona va contractar 1,3 milions el 2013 al cunyat d'Artur Mas. Es multipliquen les contractacions amb l'empresa de Joan Antoni Rakosnik des de l'arribada de CiU a l'alcaldia de Barcelona. El mateix va succeir en la Generalitat des que va arribar a la presidència autonòmica Artur Mas.